Nr. L 150/34 De Europæiske Fællesskabers Tidende 16. 6. 94 (Retsakter hvis offentliggørelse ikke er obligatorisk) KOMMISSIONEN KOMMISSIONENS BESLUTNING af 26. maj 1994 om ændring af beslutning 88/234/EØF om godkendelse af metoder til klassifice- ring af svinekroppe i Det Forenede Kongerige (Kun den engelske udgave er autentisk) (94/336/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EØF) nr. 3220/84 af 13. november 1984 om fastsættelse af Fællesskabets handelsklasseskema for svinekroppe ()), senest ændret ved forordning (EF) nr. 3513/93 ?, særlig artikel 5, stk. 2, og ud fra følgende betragtninger : Ved Kommissionens beslutning 88/234/EØF (?), senest ændret ved beslutning 93/445/EØF (), er der indført flere klassificeringsmetoder til brug i Det Forenede Kongerige ; i henhold til artikel 2 i forordning (EØF) nr. 3220/84 kan medlemsstaterne bemyndiges til at fastsætte en anden udskæring end den i nævnte artikel definerede stan- dardudskæring, når handelspraksis eller tekniske krav berettiger til det; i Det Forenede Kongerige indebærer de tekniske krav, der er forbundet med klassificeringsmetodens anvendelse, og dermed handelspraksis i visse dele af industrien, ikke fjer- nelse af nyrer, flomme og mellemgulv ; der skal tages hensyn hertil ved tilpasning af vægten til standardudskæ- ringen ; () EFT nr. L 301 af 20. 11. 1984, s. 1. (?) EFT nr. L 320 af 22. 12. 1993, s. 5. () EFT nr. L 105 af 26. 4. 1988, s. 15. () EFT nr. L 208 af 19. 8. 1993, s. 36. de i denne beslutning fastsatte foranstaltninger er i over- ensstemmelse med udtalelse fra Forvaltningskomitéen for Svinekød — VEDTAGET FØLGENDE BESLUTNING : Artikel 1 I beslutning 88/234/EØF indsættes som artikel 2a: »Årtikel 2a Uanset den i artikel 2, stk. 1, i forordning (EØF) nr. 3220/84 definerede standardudskæring er det ikke nødvendigt at fjerne flomme, nyrer og mellemgulv fra svinekroppen før vejning og klassificering. For at kunne fastsætte priserne på svinekroppe på et sammenligneligt grundlag reduceres den konstaterede vægt af den varme krop: — for svinekroppe op til 56 kg: med 0,7 kg — for svinekroppe fra 56,5 til 74,5 kg : med 1,1 kg — for svinekroppe på 75 kg og derover : med 1,6 kg.« Artikel 2 Denne beslutning er rettet til Det Forenede Kongerige. Den anvendes fra den 1. juli 1994. Udfærdiget i Bruxelles, den 26. maj 1994. På Kommissionens vegne René STEICHEN Medlem af Kommissionen